钦定古今图书集成/明伦汇编/氏族典/第233卷 > 《唐书》 > 《宰相世系表》
## 钦定古今图书集成/明伦汇编/氏族典/第233卷 > 《唐书》 > 《宰相世系表》

张氏出自姬姓。黄帝子少昊青阳氏第五子挥为弓
正，始制弓矢，子孙赐姓张氏。周宣王时有卿士张仲，
其后裔事晋为大夫。张侯生老，老生趯，趯生骼，至三
卿，分晋张氏仕韩，韩相张开。地生平，凡相五君。平生
良，字子房，汉留文成侯。良生不疑，不疑生典，典生默，
默生大司马金，金生阳陵公乘。千秋，字万雅，千秋生
嵩。嵩五子：壮、赞、彭、睦、述。壮生引。引生皓，字叔明，后汉
司空，世居武阳、犍为。皓生宇，北平范阳太守，避地居
方城。宇孙肥如侯孟成。孟成生平，魏渔阳郡守。平生
华，字茂先，晋司空、壮武公。二子：祎、韪。祎字彦仲，散骑
侍郎。生舆，字公安，太子舍人，袭壮武公。生次惠，宋濮
阳太守。二子：穆之、安之。安之之族徙居襄阳。

韪，晋散骑常侍，随元帝南迁，寓居江左。六世孙隆，太
常卿，复还河东，后徙洛阳。生子犯。子犯生俊，河东从
事。生弋。

河东张氏，本出晋司空华裔孙吒子，隋河东郡丞，自
范阳徙居河东猗氏，生长度。

始兴张氏，亦出自晋司空华之后，随晋南迁，至君政，
因官居于韶州曲江。

冯翊张氏，本出“后汉司空皓少子纲，字文纪，后汉广
陵太守。曾孙翼，字伯恭，蜀冀州刺史，子孙自犍为徙
下邽。”

吴郡张氏本出嵩第四子睦，字选公，后汉蜀郡太守，
始居吴郡。裔孙显，齐庐江太守，生绍。

清河东武城张氏，本出汉留侯良裔孙司徒歆。歆弟
协，字季期，卫尉。生魏太山太守岱，自河内徙清河。曾
孙幸，后魏青州刺史、平陆侯；生准，东青州刺史；袭侯；
生灵真，生彝，隋末徙魏州昌乐。

河间张氏，汉常山景王耳之后，世居郑县。后周有司
成中大夫虞乡定公张羡，赐姓叱罗氏，生照。照字士
鸿，隋冀州刺史，复为张氏。三子：惠宝、惠瑶、惠珍。
中山张氏出汉北平文侯仓之后，世居中山义丰。
魏郡张氏世居繁水。

汲郡张氏，世居平原。

郑州张氏。

张氏宰相十七人：柬之、说、“嘉贞、延赏、弘靖、九龄、仁愿、镒、锡、文瓘、光辅、文、蔚、濬、行、成、大安、镐、亮。”